Atâta har CHi1 - 144 


Atâta har, atâta bine, 
şi-atâta fericire, 
primesc când imi 

indrept spre Tine, 

Isuse-a mea privire. 

Dar cât de grea şi cat 
de frântă, 

mi-e totdeauna viaţa, 
când uit Fiinţa Ta cea 
sfântă 
şi-ndrept spre lume 
faţa. 

Ce bucurii, ce roade 
sfinte, 
deplin mă-ncununează, 
când Te privesc cu dor 
fierbinte, 
când ochii-Ţi mă 
veghează! 

Dar ce căderi, ce- 
nfrângeri grele, 
ce viaţă de pustie, 
trăiesc când lumea-n 
toate cele, 
privirea mi-o imbie! 

Desăvârşită-mi fă 
dorinţa, 
şi-a ochilor lumine, 
ca să-Ţi privesc adânc 
Fiinţa, 
intipărind-o-n mine. 

Si-apoi s-o 'nalţ cu 
vrednicie, 
in trupul meu de tină, 
ducând de-aici, spre 
Veşnicie, 
lumină din Lumină. 


